Frank Dahlgaard (UP), 2000-01-13:
Hr. Peter Skaarup sagde, at der ingen grund er til at diskutere kendsgerninger her fra talerstolen, og det synes jeg heller ikke der er.
Men det er jo meget rart, hvis man ligesom har lidt styr på dem, og derfor ærgrer det mig, når der kommer nogle tal frem om, at der er 400.000 muslimske indvandrere eller flygtninge fra den tredje verden i Danmark, for det er der jo ikke.
Jeg tror, at tallene fra hr. Søren Søndergaard var mere korrekte, og det ærgrer mig, for så er det dét, Socialdemokraterne og andre straks griber fat i, og det kan afspore debatten.
Så vil jeg gerne spørge hr. Peter Skaarup - for det er vel den måde, det formelt skal køre på - hvordan han har det med smagen i munden, om den ligesom hos mig har forplantet sig til kvalme, når man skal høre Socialdemokraterne tale om, at det er godt, vi får denne debat, når de ellers hele tiden har prøvet på at stoppe den ved mere eller mindre direkte at antyde, at man er racist eller uren på en eller anden måde eller ikke stueren, når man vil have den debat.
Tror hr. Peter Skaarup ikke, at den egentlige grund til, at man nu tager debatten og siger, det er godt, vi får den, er, at der er en massiv vandring fra Socialdemokratiet og andre partier til Dansk Folkeparti, fordi almindelige mennesker ikke vil finde sig i det mere, fordi der faktisk bor nogle almindelige mennesker de steder, hvor der er mange indvandrere, og det giver problemer?
det er jo ikke de steder, hvor medlemmerne af folketinget bor. formanden: hr. peter skaarup, og så har jeg yderligere tre korte bemærkninger, og så har jeg i øvrigt også de øvrige ordførere i tankerne.
Og jeg skal gentage, at det er sådan, at Danmarks Statistik siger, at der pr. 1. januar 1999 var 413.000 udenlandske statsborgere plus indvandrere og deres efterkommere i Danmark, og deraf var 113.000 af muslimsk oprindelse, som altså støtter den muslimske tro.
Her er det så, jeg siger, at i forhold til tidligere ser vi én eneste udvikling, og det er, at de tal stiger og stiger.
Og befolkningsforskerne siger, at det bliver til den halve million, det bliver til én million og det ender med, at der er kommuner i Danmark, hvor der er et flertal af udenlandske statsborgere.
Og så synes jeg, vi skal afslutte den diskussion, for sådan er de klare kendsgerninger.
Så spørger hr. Frank Dahlgaard
, om det ikke er et problem, at der er nogle, der ikke vil have debatten.
Jo, det er et problem.
Man har udelukket et bestemt politisk parti fra at være med i finanslovforhandlingerne, fordi det parti har nogle holdninger på dette område, som man ikke kan lide.
Det er da et problem for det danske samfund, og det er et problem for demokratiet.
Så siger hr. Lars Kramer Mikkelsen, at der i Borgerrepræsentationen åbenbart også er et medlem af norsk oprindelse.
Det har jeg slet ikke talt om.
Jeg har heller ikke talt om, at de seks medlemmer, jeg nævnte specielt, er fundamentalistisk indstillede.
Jeg har bare talt om og nævnt det flere gange her fra talerstolen, at man kan forestille sig den situation, at der i løbet af nogle år bliver et flertal af udenlandske statsborgere her i landet.
Jeg kan også nævne, at det jo er sådan, at man har stemmeret, valgret, som udenlandsk statsborger allerede efter at have opholdt sig 3 år her i landet.
Det gør jo, at situationen bliver meget anderledes i kommunerne, fordi man får stemmeret på et tidligt tidspunkt.
Jeg tror da nok, jeg kan sige, at det er Dansk Folkeparti, der hver eneste gang må rejse debatten om udlændinge i Danmark her i Folketingssalen.
Men Dansk Folkeparti er også blevet udelukket fra f.eks. finanslovforhandlingerne, hvor man bl.a. diskuterede nogle af disse spørgsmål, og det er jo svært at få flertal for f.eks. penge til nogle formål, hvis man ikke kan få lov til at være med i forhandlingerne om fordelingen af de penge.